Tolong jelaskan mengenai Geografi dari Wilayah Utara dalam bahasa melayu

Terdapat banyak petempatan kecil yang tersebar di seluruh wilayah, tetapi pusat populasi yang lebih besar terletak di jalan berturap tunggal yang menghubungkan Darwin ke selatan Australia, iaitu Lebuhraya Stuart, yang lebih dikenali oleh penduduk tempatan sebagai "the track".

Wilayah Utara merupakan lokasi bagi dua formasi batuan semula jadi yang menakjubkan, Uluru (Ayers Rock) dan Kata Tjuta (The Olgas). Kedua-duanya suci bagi masyarakat Orang Asli tempatan dan yang telah menjadi tarikan pelancongan utama.

Bahagian utara wilayah ini sebahgian besarnya merupakan savana tropika, yang terbahagi kepada ekoregion yang berbeza - savana tropika Arnhem Land, savana tropika Carpentaria, savana tropika Kimberley, savana tropiska Victoria Plains, dan Mitchell Grass Downs . Bahagian selatan wilayah ini terdiri daripada padang pasir dan kawasan semak samun kering, termasuklah gurun Great Sandy-Tanami, Gurun Simpson, dan lereng Central Ranges .

Di bahagian utara wilayah ini terletak Taman Nasional Kakadu, yang mempunyai tanah lembap luas dan hidupan liar yang pelbagai. Di sebelah utara terletak Laut Arafura, dan di sebelah timur terletak Arnhem Land, di mana pusat wilayahnya ialah Maningrida di delta Sungai Liverpool. Terdapat rangkaian sistem sungai yang luas di Wilayah Utara. Sungai-sungai ini meliputi: Sungai Alligator, Sungai Daly, Sungai Finke, Sungai McArthur, Sungai Roper, Sungai Todd dan Sungai Victoria. Sungai Hay merupakan sungai di sebelah barat daya Alice Springs, dengan Sungai Marshall, Arthur Creek, Camel Creek dan Bore Creek mengalir ke dalamnya.